แนะนำหน่อย กองทุน K-SF กองทุนความเสี่ยงต่ำ ของธนาคารกสิกรไทย คืออะไร
กองทุน K-SF เป็นกองทุนที่ลงทุนในเงินฝากประจำอายุ 1 ปี ตราสารหนี้ภาครัฐและเอกชนอายุ 1 ปี ทั้งในและต่างประเทศ โดยเน้นตราสารหนี้ไทยระยะสั้นที่มีเครดิตความน่าเชื่อถือของผู้ออกตราสารหนี้ในระดับที่น่าลงทุน มีความเสี่ยงอยู่ที่ระดับ 4 ปานกลางค่อนข้างต่ำ ตัวอย่างสินทรัพย์ที่กองทุน K-SF ลงทุน เช่น พันธบัตรธนาคารแห่งประเทศไทย ตั๋วเงินคลังและตั๋วสัญญาใช้เงินที่ออกโดยกระทรวงการคลัง หุ้นกู้ บมจ. ธนาคารเกียรตินาคินภัทร เป็นต้น นอกจากกองทุนเปิดอย่าง K-SF ในกลุ่มตราสารหนี้ระยะสั้น หากต้องการลงทุนประหยัดภาษีและกังวลในสินทรัพย์เสี่ยงมากๆ ก็สามารถลงทุน KSFRMF ได้ผลการดำเนินงานย้อนหลัง 1ปี 3ปี และ 5ปี อยู่ที่ 0.34% 0.57% และ 0.84% ตามลำดับ จากตัวอย่างที่กล่าวมาข้างต้น หากลงทุนในกองทุนรวมตราสารที่อายุสั้นๆ ถ้ามีการปรับอัตราดอกเบี้ยขึ้นและกองทุนรวมตราสารเหล่านี้เมื่อครบอายุแล้วกองทุนต้องไปลงทุนใหม่ ก็จะได้รับตราสารตัวใหม่ที่อัตราดอกเบี้ยใหม่ที่น่าจะสูงขึ้นตามไปด้วยนั้นเอง

สมมติมีเงินลงทุน 1 ล้านบาท
​ลงทุนในกองทุน K-SF ตัวเลข Maximum Drawdown จะบอกว่ากองทุนนี้มีโอกาสขาดทุนสูงสุดอยู่ที่ -0.09% ระยะเวลาคืนทุนจากที่ขาดทุนกลับมาเท่าทุน หรือ Recovering Period จะอยู่ที่ 0.1 เดือน (3 วัน) และอายุเฉลี่ยของกองทุนตราสารหนี้ระยะสั้นนี้อยู่ที่ 3.84 เดือน หมายความว่าหากเราลงทุนและดูข้อมูลเชิงสถิตินี้แล้วให้ถามตัวเองว่าถ้าเกิดเหตุขาดทุน ที่ประมาณ 1 ล้านละ 900 บาท และตัวเลขขาดทุนที่ว่า จะกลับมาเป็นบวกได้ภายในเวลาสั้นๆ จากอดีตกองทุนนี้ใช้เวลา 3 วัน และเราน่าจะมีโอกาสได้ผลตอบแทนจากการลงทุนที่คาดหวังได้อยู่ประมาณใกล้ๆ 1.37% ถ้าหากถือได้ยาวถึง 3 เดือนกว่าๆ เกือบ 4 เดือน แบบนี้เรายอมรับได้ไหม ถ้ายอมรรับได้ก็ถือว่ารับกับความเสี่ยงที่กองทุนนี้มีได้
ตลาดการเงิน & ผลิตภัณฑ์และบริการทางการเงิน,ความรู้ทางการเงิน,ข้อมูลการเงินรายบริษัท